Con motivu la entrega premios que la Fundación Princesa fexo hai unes feches nel Hotel Reconquista, Andecha Astur presentó una batería d’iniciatives polítiques pa dar acabu a les sovenciones públiques que recibe esa axencia publicitaria de la familia Borbón.
#000002
El diputáu nel Congresu Oskar Matute (de la nuesa coalición “Agora Repúbiques”) presentó a propuesta d’Andecha Astur una entruga al Gobiernu español PSOE-Podemos sol dineru qu’añalmente regala a la Fundación Princesa (3000.000 €/añu). Y Andecha Astur presentó pidíos na Xunta Xeneral y nes Cases Conceyu d’Uviéu, Xixón y Avilés pa que den acabu tamién a eses sovenciones que regalen.
#000003
Bien poco entardó l’alcaldesa de Xixón, Ana González, en destapase comu la presidenta in pectore del clú de fans de la familia Borbón na ciudá.
#000004
Andecha Astur denunció que’l gobiernu municipal entregó 270.000 € a la Fundación Princesa ente los años 2014 y 2019, a razón de 45.000 €/añu. Y señalaba la impudicia política que representa una Casa Conceyu (de supuesta mayoría socialista y republicana) entregá de pies y manes a un sistema monárquicu, foriatu y corrutu, al que-y regalen presupuestos públicos arrampuñaos a la clas trabayaora asturiana per aciu los impuestos que deberíen dedicase a sirvicios públicos básicos. Más entá, cuandu les clases populares y trabayaores de toles naciones del Estáu yá se ven obligaes, al traviés de los Presupuestos Xenerales del Estáu, a pagar añalmente 7.887.150,00 € pa caltener la Familia Rial de los Borbón y la Casa del ciudadanu Felipe VI.
#000005
Respecto a su proposición de llevar a debate plenario la retirada de la aportación de este Ayuntamiento a la Fundación Princesa de Asturias, fijada por el convenio en vigor entre ambas partes, le comunico que no entra en las previsiones de este Equipo de Gobierno plantear dicha medida.
#000007
Con independencia de las consideraciones políticas en que fundamenta su petición, los Premios Princesa de Asturias constituyen un activo cultural y social de primer orden para esta región, no solo en términos de proyección nacional e internacional, sino sobre todo de promoción y divulgación de unos valores de excelencia ejemplares en distintas disciplinas y áreas de conocimiento y actividad, como lo acredita su muy diverso elenco de personas e instituciones premiadas.
#000008
Por otra parte, las actividades públicas que los galardonados y galardonadas desarrollan a lo largo de la Semana de los Premios en diversos puntos de Asturias constituye una de las más interesantes y enriquecedoras actividades del año, y acerca a toda la ciudadanía asturiana una programación cultural, científica y artística de primer orden.
#000009
Pero pa tapecer esi trevase de fondos públicos al sirviciu la monarquía española, l’alcaldesa Xixón anecia en ñegar lo que tol mundiu sabe: que la Fundación Princesa ye’l preséu de la corona española pal desenrollu la so política de propaganda. Na publicidá qu’esparde esa socialdemocracia lliberal y española que representa’l PSOE, la Fundación de la familia Borbón ye un prototipu de “valores exemplares d’escelencia” y “una rialidá cultural, científica y artística de primer orde”.
#000011
De toles maneres nun ye la primer vegá que l’alcaldesa del PSOE en Xixón miente pa defender la monarquía española. Hai meses qu’anunció públicamente que la Casa Conceyu diba retirar el nome de l’Avenía Rei Juan Carlos I, un determín motiváu pola trayeutoria delictiva y vergoñosa de la corona nos caberos tiempos, por un pidíu oficial que-y fizo Andecha Astur y pola presión social pa dinificar les cais de Xixón. Sicasí, Ana González mintió: el tiempu pasa y ella nun tomó entá denguna iniciativa pa camudar el nome d’esa avenía borbónica.
#000012
Intervención política Asturies Nun Tien Rei
#000014
Ente los incendios: Repoblación con especies autóctones
#000020
Propuestes escontra la precariedá pal futuro D'Asturies
#000023